text: ড. মোঃ শাহিনুর রহমান বাংলাদেশী একজন লেখক, কলামিস্ট, শিক্ষাবিদ, লোকবিজ্ঞানী, এবং গায়ক। তিনি ইসলামী বিশ্ববিদ্যালয়ের ইংরেজী বিভাগের জ্যেষ্ঠতম (সিলেকশন গ্রেড) অধ্যাপক এবং একই বিশ্ববিদ্যালয়ের টানা দুই মেয়াদের সাবেক উপ-উপাচার্য। তিনি ফেব্রুয়ারি ২০১৩ সাল থেকে ফেব্রুয়ারি ২০২১ সাল পর্যন্ত এই দায়িত্ব পালন করেন।
  
  প্রাথমিক জীবন এবং শিক্ষা 
  শাহিনুর রহমান কুষ্টিয়ায় জন্মগ্রহণ করেন, কিন্তু বড় হয়েছেন ঢাকা ও খুলনা শহরে। তার পিতার নাম মোঃ আব্দুর রহমান, তিনি একজন অবসরপ্রাপ্ত সরকারী কর্মকর্তা এবং মুক্তিযোদ্ধা। তার মাতার নাম দিলোয়ারা রহমান জৎস্না। 
  
  রহমান প্রাথমিক শিক্ষা ঢাকাতে ও মাধ্যমিক শিক্ষা খুলনা থেকে সম্পন্ন করেছেন। তিনি খুলনা সরকারি সিটি কলেজ থেকে ১৯৮৩ সালে এইচএসসি পাস করেছেন। তিনি রাজশাহী বিশ্ববিদ্যালয় থেকে ১৯৮৬ সালে ইংরেজি বিভাগে স্নাতক(সম্মান) সম্পন্ন করেন এবং ১৯৮৭ সালে একই বিশ্ববিদ্যালয়ে ইংরেজি বিভাগ থেকে স্নাতকোত্তর পাস করেন। তিনি ১৯৯৯ সালে লোকসাহিত্য বিষয়ের উপর যুক্তরাষ্ট্রের ব্লুমিংটনের ইন্ডিয়ানা বিশ্ববিদ্যালয় থেকে এম.ফিল সমতুল্য ডিগ্রি সম্পন্ন করেন। তারপরে ২০০২ সালে ইংরেজি সাহিত্যে পিএইচডি ডিগ্রি অর্জন করেন।
  
  কর্মজীবন 
  তিনি ২৪ বছর বয়সে ১৯৯১ সালে খুলনা বিশ্ববিদ্যালয়ে ইংরেজি বিভাগে প্রভাষক হিসাবে কর্মজীবন শুরু করেন। তিনি একই বছরে ইসলামী বিশ্ববিদ্যালয়ে প্রভাষক হিসাবে যোগদান করেন। ১৯৯৪ সালে ইসলামী বিশ্ববিদ্যালয়ের সহকারী অধ্যাপক পদে উন্নীত হন। তিনি যুক্তরাষ্ট্রের ইন্ডিয়ানা বিশ্ববিদ্যালয়ে ১৯৯৮-২০০০ সাল পর্যন্ত দুই বছর সহযোগী প্রশিক্ষক হিসাবে দায়িত্ব পালন করেন। তিনি ২০০০ সালে সহযোগী অধ্যাপক ও ২০০৪ সালে অধ্যাপকে পদে উন্নীত হন। এছাড়াও তিনি জাহাঙ্গীরনগর বিশ্ববিদ্যালয় ও জগন্নাথ বিশ্ববিদ্যালয়ে ইংরেজি বিভাগে অধ্যাপনা করেছেন। উল্লেখ্য, তিনি জগন্নাথ বিশ্ববিদ্যালয়ে ভাষা ইন্সটিউটে পরিচালক পদে এবং ইংরেজি বিভাগের সভাপতি হিসাবে দায়িত্ব পালন করেন।
  
  এছাড়াও তিনি ইসলামী বিশ্ববিদ্যালয়ের ইংরেজি বিভাগের সভাপতির দায়িত্ব পালনসহ ফোকলোর স্টাডিজ ও সোস্যাল ওয়েলফেয়ার বিভাগের প্রতিষ্ঠাতা সভাপতি হিসাবে দায়িত্ব পালন করেন। তিনি ২০০৬ সালে মানবিক ও সামাজিক বিজ্ঞান অনুষদের ডিনের দায়িত্ব পালন করেন। তিনি ইসলামী বিশ্ববিদ্যালয় এবং জগন্নাথ বিশ্ববিদ্যালয়, খুলনা বিশ্ববিদ্যালয়ের, নোয়াখালী বিজ্ঞান ও প্রযুক্তি বিশ্ববিদ্যালয়সহ আরো কয়েকটি বিশ্ববিদ্যালয়ে সিন্ডিকেট সদস্য হিসাবে দায়িত্ব পালন করেন, এবং বর্তমানেও করছেন।
  
  এ সকল দায়িত্ব ছাড়াও রহমান বিভিন্ন সরকারী-বেসরকারী বিশ্ববিদ্যালয়ের প্রভাষক, সহকারী অধ্যাপক, সহযোগী অধ্যাপক ও অধ্যাপক পদের নিয়োগ নির্বাচনী বোর্ডের বিশেষজ্ঞ সদস্য হিসাবে কাজ করছেন।
  
  তিনি ২০ ফেব্রুয়ারী ২০১৩ থেকে ১৯ ফেব্রুয়ারী ২০১৭ পর্যন্ত ইসলামী বিশ্ববিদ্যালয়ে ১ম মেয়াদে উপ-উপাচার্য হিসেবে দায়িত্ব পালন করেন। তিনি দ্বিতীয় মেয়াদে ২৩ ফেব্রুয়ারী ২০১৭ তারিখে পুনরায় উপ-উপাচার্য হিসেবে যোগদান করেন এবং ২২ ফেব্রুয়ারি ২০২১ পর্যন্ত দায়িত্ব পালন করেন।
  
  গ্রন্থাগার
  
  প্রকাশনা 
  
   ১৯৯১ঃ প্রেমের প্রতীকতার একটি দৃষ্টিভঙ্গি, টি এস এলিয়ট এর দ্য ওয়েস্ট ল্যান্ড কবিতা, ইসলামী বিশ্ববিদ্যালয় স্টাডিজ, : ২য় খণ্ড, ১ নং
   ১৯৯৬ঃ মানবিক সাহিত্যে নায়ক ও খলনায়ক, ইসলামী বিশ্ববিদ্যালয় স্টাডিজ, ৪র্থ খণ্ড
   ১৯৭৯ঃ শেক্সপিয়ারের ওফেলিয়া, সমাজ নিরীক্ষণ কেন্দ কতৃক প্রকাশিত, ঢাকা বিশ্ববিদ্যালয়, ৩ নং
   ১৯৯৭ঃ শেক্সপিয়ারের কিং লিয়ার এবং লোকসাহিত্যের দৃষ্টিভঙ্গি, ইসলামী বিশ্ববিদ্যালয় স্টাডিজ, ৫ম খণ্ড, ২ নং
   ১৯৯৯ঃ উপনিবেশিক বাংলা এবং ইংরেজি ভাষার অধ্যয়ন (ইংরেজী ভাষা),  ইসলামী বিশ্ববিদ্যালয় স্টাডিজ, ৫ম খণ্ড, ২ নং
   ১৯৯৯ঃ উপনিবেশ ছাড়িয়ে- একটি বোঝার দিকে (জাতিগত) কাব্যগ্রন্থ হিসাবে শিল্পী বক্তৃতা, ইসলামী বিশ্ববিদ্যালয় স্টাডিজ, খণ্ড: 07, NO: 02
   ২০০০ঃ কাল্পনিক জাতি, লোককাহিনী এবং উদ্ভাবনী “জনগণের কণ্ঠস্বরঃ ঠাকুর এবং বৈপ্লবিক নিবন্ধ , ইসলামী বিশ্ববিদ্যালয় স্টাডিজ, ৮ম খণ্ড, ২ নং
   ২০০১ঃ উত্তর উপনিবেশিক সাহিত্য তথ্য, ইসলামী বিশ্ববিদ্যালয় স্টাডিজ, ৮ম খণ্ড, ১ নং
   ২০০৩ঃ লালনের মৌখিক কাব্য ও ঐতিহ্য একটি মডেল হিসাবে উম্মে কুলসুমের ড্যানিয়েলসন অধ্যয়নঃ একটি তাত্ত্বিক পদ্ধতি, ইসলামী বিশ্ববিদ্যালয় স্টাডিজ, ৯ম খণ্ড, ৩ নং
   ২০০৩ঃ লোকসাহিত্য অধ্যয়নঃ আধুনিক বিশ্বের লোকাচারের অধ্যয়নের উদাহরণ হিসাবে ব্যতিক্রমী স্বতন্ত্রতার ইস্যু সম্পর্কিত তাত্ত্বিক দৃষ্টিভঙ্গি, বাংলাদেশ ফোকলোর সোসাইটি কতৃক প্রকাশিত
   ২০০৩ঃ লালন  ঐতিহ্য এবং এর পদবিন্যাস, ফলাফল, জাহাঙ্গীরনগর বিশ্ববিদ্যালয় সাহিত্য অধ্যয়ন কতৃক প্রকাশিত 
   ২০০৩ঃ রুডইয়ার্ড কিপলিং - ইন্দো-ব্রিটিশ ব্রাদারহুড সম্পর্কে দৃষ্টিভঙ্গি, ইসলামী বিশ্ববিদ্যালয় কেন্দ্রীয় স্টাডিজ, ১ম খণ্ড: ১ নং
   ২০০৩ঃ জীবনে সাহিত্যের মূল্য এবং প্রাসঙ্গিকতা- সমালোচনামূলক প্রবন্ধ, ইসলামী বিশ্ববিদ্যালয় সাহিত্য অধ্যয়ন, ১ম খণ্ড, ০১ নং
   ২০০৪ঃ ব্রিটিশ সাম্রাজ্যের প্রতি রুডইয়ার্ড কিপলিংয়ের মনোভাব -সমালোচনামূলক প্রবন্ধ, ইসলামী বিশ্ববিদ্যালয় সাহিত্য অধ্যয়ন, ২য় খণ্ড
   ২০০৭ঃ মহাত্মা গান্ধীর অহিংস আন্দোলনের দৃষ্টিভঙ্গি আর কে নারায়ণের "মহাত্মার অপেক্ষায়" প্রতিবিম্বিত হয়েছে, বাংলাদেশ ইউনিভার্সিটি অব বিজনেস অ্যান্ড টেকনোলজি জার্নাল, ১ম খণ্ড
   ২০১০ঃ পাহাড় থেকে সমতলের গল্পগুলিতে বর্ণবাদী শ্রেষ্ঠত্ব: "লিস্পেথ" এর একটি গবেষণা, ইসলামী বিশ্ববিদ্যালয় স্টাডিজ, মানবিক ও সামাজিক বিজ্ঞান অনুষদ, ১২তম খণ্ড, ২ নং
   ২০১০ঃ আর কে নারায়ণের দ্য গাইডটিতে রাজুর রূপান্তর, জগন্নাথ বিশ্ববিদ্যালয় স্টাডিজ, কলা অনুষদ, ১ম খণ্ড, ০১ নং
   ২০১২ঃ সাহিত্যে নারী- সমাজের সাথে সম্পর্কিত সম্পর্কিত একটি সমালোচনা গবেষণা, জগন্নাথ বিশ্ববিদ্যালয় স্টাডিজ, কলা অনুষদ, ২য় খণ্ড, ০২ নং
   ২০১৫ঃ শয়তানের চোখে বিশ্বাসঃ লোককাহিনীতে প্রকাশিত একটি সমালোচনা অধ্যয়ন, নতুন চ্যালেঞ্জস, আন্তর্জাতিক লোককাহিনী সম্মেলনের কার্যক্রম, বাংলা একাডেমি,
   ২০১৫ঃ বাংলাদেশে লোকসাহিত্য অধ্যয়নকে আধুনিকীকরণঃ নব্য অনুভূতি, শহর প্রসঙ্গে লোকসাহিত্য প্রকাশিত, বাংলা একাডেমী থেকে প্রকাশিত
   ২০১৭ঃ লালন শাহের ঐতিহ্য ও সামাজিক পরিবর্তন উদ্ভাবন, সামাজিক পরিবর্তন ও লোকসাহিত্য কতৃক প্রকাশিত, বাংলা একাডেমী
  
  বই প্রকাশিত 
  
   ১৯৯১ ধুতরা ফুলে: কবিতা সংকলন শাহিতা খুলনা সাহিত্য পরিষদ। (বাংলা ভাষায়)
   ১৯৯৬ ইংরেজি সাহিত্য: দৃষ্টিকোণ এবং সমালোচনা  ওপেন স্টাডিজ, ঢাকা থেকে প্রকাশিত।(বাংলা ভাষায়)
   ১৯৯৯ বাঙালি কবি ফকির লালন শাহ: সমকালীন বাংলাদেশের সামাজিকতায় মৌখিক কবিতা ও ঐতিহ্যবাহী যুক্তরাষ্ট্রের ইন্ডিয়ানা বিশ্ববিদ্যালয় প্রকাশিত। (গুগল লাইব্রেরীতে ডিজিটালাইজড করা হয় ২০০৯ সালে)
   ২০০৩ সাহিত্য প্রবন্ধের সংগ্রহ বাংলাদেশ রাইটার্স অ্যাসোসিয়েশন কর্তৃক প্রকাশিত (ইংরেজী ভাষায়)
   ২০১৯ প্র্যাকটিকাম রয়েল ইউনিভার্সিটি অব ঢাকা কতৃক প্রকাশিত।
  
  পুরস্কার এবং সদস্যপদ 
  
   ২০০৪ সালে বাংলাদেশ মিলিটারি একাডেমি থেকে সেরা বিএনসিসি অফিসার হিসাবে স্বীকৃতি 
   ১৯৯১ সালে বাংলাদেশ বিতর্ক ফেডারেশনের রেক্টর পদ
   ১৯৯৬ সালে বাংলা একাডেমিতে আজীবন সদস্যপদ লাভ
   ১৯৯৭ সালে আমেরিকান ফোকলোর সোসাইটির সদস্যপদ লাভ
   ২০১৬ সালে বাংলাদেশ ইংরেজি ভাষা শিক্ষক সমিতির সদস্যপদ লাভ
   ২০১৭ সালে প্রেসিডিয়াম সদস্যপদ লাভ, সাহিত্য ও সংস্কৃতির জন্য বাঙ্গিয়া সোসাইটি
  
  সম্মেলন এবং অংশগ্রহণ 
  
   ১৯৯৭ সালে উচ্চ শিক্ষার উপর নবম আন্তর্জাতিক সম্মেলন, পার্টিউ বিশ্ববিদ্যালয়, যুক্তরাষ্ট্র। বিষয়ঃ ভাগ্য দূরত্বের শিক্ষার উপর: বাংলাদেশ প্রসঙ্গ
   ২০০২ সালে আইসিএমএবিতে অনুষ্ঠিত ৬ষ্ঠ আন্তর্জাতিক সম্মেলন বিষয়ঃ আধুনিক বিশ্বের আধুনিক ফোকলোর স্টাডি সম্পর্কিত আলোচনা
   ২০১২ সালে সুইজারল্যান্ডের জেনেভাতে জাতিসংঘ দ্বারা আয়োজিত উইপো সম্মেলন
   ২০১৪ সালে আন্তর্জাতিক সামার স্কুল অনুষদ আলোচনা বাংলা একাডেমি কর্তৃক আয়োজিত।
   ২০১৫ সালে আন্তর্জাতিক গ্রীষ্মকালীন স্কুল আলোচনা, বাংলা একাডেমি কর্তৃক আয়োজিত
  
   ২০১৬ সালে আন্তর্জাতিক সামার স্কুল অনুষদ আলোচনা বাংলা একাডেমি কর্তৃক আয়োজিত।
  
   ২০১৯ সালে আইসিএসডিএপি সম্মেলন, আয়োজক ও পৃষ্ঠপোষক, ইসলামী বিশ্ববিদ্যালয়, কুষ্টিয়া (কাগজ উপস্থাপক)
  
  ব্যক্তিগত জীবন 
  মোসাম্মাদ সালমা সুলতানা তার স্ত্রী। সুলতানা ইসলামী বিশ্ববিদ্যালয়ের ইংরেজি বিভাগের অধ্যাপক এবং সভাপতি হিসাবে দায়িত্ব পালন করছেন। তাদের দুইটি সন্তান রয়েছে, কন্যা সুমাইতা সাদিয়া রহমান এবং পুত্র সুহৃদ মানিক রহমান।
  
  পাঠ্যক্রম বহির্ভূত কার্যক্রম 
  
   ১৯৮১ সালে বাংলাদেশ বেতার ও টেলিভিশন নিবন্ধিত গায়ক
   ১৯৮৪ সালে নিবন্ধিত সংগীতকার, বাংলাদেশ বেতার ও টেলিভিশন
  
  তথ্যসূত্রসমূহ
  
  বহিঃসংযোগ
   
  
  বিষয়শ্রেণী:জীবিত ব্যক্তি
  বিষয়শ্রেণী:১৯৬১-এ জন্ম
  বিষয়শ্রেণী:ইসলামী বিশ্ববিদ্যালয়ের শিক্ষক
  বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:কুষ্টিয়া জেলার ব্যক্তি
  বিষয়শ্রেণী:বাংলাদেশী পুরুষ লেখক
title: মোঃ শাহিনুর রহমান